Li Bai (李白 u 李太白, Li Taibo, en chinés; o suyo apellito ye Li, y o nombre, Bai, transcrito dezaga seguntes o sistema onomastico chinés), y tmaién a vegatas coonoixito como  Li Po y naixito en l'anyo 701 en Suiye, Imperio Tang l'actual Suyab, Kirguizistán y muerto en 762 en Dangtu l'actual provincia tamién chinesa d'Anhui, estió un escritor y poeta chinés d'a epoca d'a dinastía Tang, considerato uno d'os prencipals autors d'a Literatura chinesa. En a suya vida trescruzó a sobén o suyo país, y ixo se veye en a suya obra, que tien a más influencias d'o Taoísmo. Li cuacaba de fer descripcions d'os aspectos fantasticos d'a naturaleza virchen. Antiparte, a suya vida, muit lechendaria, ye fuent d'inspiración ta d'atros artistas posteriors.